Մհեր Իսրայելյան

**Մհեր Վրեժի Իսրայելյան** (), հայ արձակագիր, ռազմական դիվանագետ։

## Կենսագրություն
Ծնվել է 1974 թվականին Երևանում։ 1991-1996 թվականներին սովորել է  Երևանի պետական համալսարանի միջազգային հարաբերությունների բաժնում։ Ռազմական դիվանագետի աշխատանքի բերումով շուրջ տասնյոթ տարի ապրել է ԱՄՆ-ում և Եվրոպայի տարբեր երկրներում։

1996-2004 թվականներին աշխատել է ՀՀ պաշտպանության նախարարության միջազգային ռազմական համագործակցության վարչությունում, 2004-2016 թվականներին ՆԱՏՕ-ի ՀՀ առաքելությունում (Բելգիա) զբաղեցրել է տարբեր պաշտոններ։ 2016 թվականից  եղել ՀՀ ՊՆ պաշտպանական քաղաքականության վարչության պետի տեղակալ։
2011 թվականին գնդապետի կոչումով զորացրվել է ՀՀ զինված ուժերից, նույն թվականին ՀՀ նախագահի հրամանագրով ստացել է Քաղաքացիական հատուկ ծառայության 2-րդ դասի պետական խորհրդականի դասային աստիճան:

Գրական գործունեությունը սկսել է հոր՝ Վրեժ Իսրայելյանի մահից հետո։

Պատմվածքները բազմիցս արժանացել են «Գրանիշ» գրական կայքի տարվա լավագույն պատմվածքի մրցանակին։ «Մի շան բախտ հին հայկական ճանապարհի վրա» պատմվածքների ժողովածուն 2017 թվականին արժանացել է Արմենպրեսի Լևոն Անանյանի անվան տարվա հատուկ մրցանակին։ «Ես եմ աշխարհի թագավորը» վեպը արժանացել է Ստեփան Ալաջաջյանի անվան լավագույն վեպ անվանակարգի մրցանակին։  2021թ․ «Մեն ու միակ մոլորակ» գրքի համար (լավագույն արձակ գիրք անվանակարգ) արժանացել է Հայաստանի գրողների միության Դերենիկ Դեմիճյանի անվան մրցանակին։

2023 թվականին հիմնադրել է տարվա լավագույն պատմվածքի «Տոնապետ» ամենամյա գրական մրցույթը, մրցույթի ժյուրիի նախագահն է։

Ստեղծագործությունները թարգմանվել են անգլերեն, արաբերեն, ռուսերեն,  իսպաներեն, ռումիներեն և վրացերեն, հրատարակվել տարբեր անթոլոգիաներում։ 

2023 թվականին Եգիպտոսում արաբերեն հրատարակվել է նրա «Ես եմ աշխարհի թագավորը» վեպը, 2024 թվականին Ռումինիայում ռումիներեն «Մեն ու միակ մոլորակ» գիրքը։

## Գրական մրցանակներ
* Հայաստանի գրողների միության Դերենիկ Դեմիճյանի անվան մրցանակ «Մեն ու միակ մոլորակ» գրքի համար՝ (2021, լավագույն արձակ գիրք անվանակարգ)։  
* Ստեփան Ալաջաջյանի անվան լավագույն վեպ անվանակարգի մրցանակ «Ես եմ աշխարհի թագավորը» գրքի համար (2019-2020թթ․ մրցանակաբաշխություն)։
* Արմենպրես գործակալության բեսթսելեր նախագծի Լևոն Անանյանի անվան տարվա հատուկ մրցանակ «Մի շան բախտ հին հայկական ճանապարհի վրա» գրքի համար (2018թ․)։
* Գրանիշ գրական կայքի տարվա լավագույն պատմվածքի մրցանակաբաշխության դափնեկիր 2015, 2016, 2017, 2018, 2020, 2022, 2023 թվականներին՝ «Գեներալ Ալթինթոփ և գայլուհի Աշենա», «Թռիչք կկվի բնի վրայով», «Խաչի թագավորը», «Իզաուրա երինջի տեսիլքը», «Երկնքից թափվող ընկույզներ», «Քաղցր սուտ կամ դառը գաթա» և «Արցախ-Նյու-Յորք երկնային ճեպընթաց» պատմվածքների համար։
* 2023 և 2024 թվականներին ստեղծագործություններն հայտնվել են Երևան Բուքֆեստ մրցույթի «կարճ ցանկում»։ 
* 2025թ․ «Երեք Ա-ի ինքնամոռաց արշավանքը» հեքիաթավեպի համար արժանացել է ՀԳՄ Համահայկական գրական հիմնադրամի մրցանակին։ 

## Երկեր
* Մինչև մեռնելն ապրել է պետք (վիպակ), Ե., 2015։
* Մի շան բախտ հին հայկական ճանապարհի վրա (պատմվածքներ), Ե., 2017։
* Ես եմ աշխարհի թագավորը (վեպ), Ե., 2019։
* Մեն ու մենակ մոլորակ (պատմվածքներ), Ե., 2021։
* Քաղցր սուտ կամ դառը գաթա (պատմվածքներ), Ե., 2024։
* Երեք Ա-ի ինքնամոռաց արշավանքը (հեքիաթ-վեպ), Ե., 2024։

## Ծանոթագրություններ

## Արտաքին հղումներ
* Բարձր գրականություն Արքմենիկ Նիկողոսյանի հետ. Մհեր Իսրայելյան
* Մհեր Իսրայելյան. Քայլոն, նույն ինքը` Չալոն
* «Վերնատուն»․ «Տոնապետ 2023» գրական մրցույթը նշանավորեց Վրեժ Իսրայելյանի 75-ամյակը 03.04.2024
* Հարցազրույց Մհեր Իսրայելյանի հետ. «Գրական թերթ»
* Մեր բաժին ճիշտը, քաղցր սուտն ու դառը գաթան՝ Մհեր Իսրայելյանի գրքում
* Գրականությունն ավելին է, քան կյանքը

Կատեգորիա:Հայ արձակագիրներ
Կատեգորիա:Հայ գնդապետներ